craciuncg/RoMedQA_v2 huggingface dataset:
Posesorii de antigen D pe suprafața hematiilor:
1. nu pot dona sânge
2. reprezintă 15% din populația globului
3. reprezintă 85% din populația globului
4. sunt considerați Rh-
5. sunt considerați Rh+
Răspuns corect: 35
La nivelul sinapsei neuromusculare:
1. neuronul presinaptic eliberează noradrenalină din vezicule, datorită unei unde de depolarizare, în cazul musculaturii striate
2. deschiderea canalelor de calciu voltaj-dependente nu poate succede deschiderea canalelor de sodiu voltaj-dependente
3. neurotransmițătorul, împreună cu moleculele proteice din sarcolemă, permite intrarea sodiului în sarcoplasmă
4. acetilcolina determină apariția unei depolarizări, care ajunge în profunzimea fibrei musculare prin intermediul tubilor T
5. niciun răspuns corect
Răspuns corect: 34
Selectați asocierile corecte referitoare la sistemul muscular:
1. sarcomerul - baza anatomică a contracției, cuprins între două membrane Z succesive
2. mușchiul trapez - mușchi superficial al spatelui și al cefei
3. vase musculare - inervate parasimpatic
4. endomisium - teacă de țesut conjunctiv care învelește fiecare corp muscular
5. mușchi adductori - partea laterală a coapsei
Răspuns corect: 12
Fibrele nervoase motorii incluse în structura nervului facial:
1. inervează mușchii mimicii
2. au originea exclusiv într-un nucleu motor somatic pontin
3. cele vegetative parasimpatice preganglionare se distribuie glandei parotide
4. conduc impulsul secretor destinat glandelor salivare sublinguală și submandibulară
5. pot dezvolta joncțiuni neuro-musculare cu fibrele musculare striate ale mușchiului maseter
Răspuns corect: 14
Despre proteine putem afirma următoarele:
1. traversează placenta
2. influențează filtrarea glomerulară
3. realizează transportul plasmatic al oxigenului
4. participă la formarea chilomicronilor
5. niciun răspuns corect
Răspuns corect: 124
Selectați afirmațiile corecte referitoare la analizatorul gustativ:
1. la polul apical al celulelor gustative sosesc terminații nervoase ale protoneuronului
2. fibrele gustative, cu origine în ganglionii anexați nervilor VII, IX, XII, se proiectează în nucleul solitar din bulb
3. aria gustativă este situată în partea inferioară a girului postcentral
4. pe cale indirectă, impulsurile sunt conduse lent și proiectate cortical, în mod difuz și nespecific
5. receptorii gustativi sunt localizați în toate papilele gustative de pe suprafața limbii
Răspuns corect: 34
Următoarele acțiuni aparțin neurosecrețiilor elaborate în hipotalamusul anterior:
1. hormonul antidiuretic stimulează reabsorbția facultativă a apei în tubul contort distal și colector
2. vasopresina reduce diureza și secreția tuturor glandelor exocrine
3. ADH-ul stimulează reabsorbția ionilor de sodiu în tubul contort distal și colector
4. controlează și reglează secreția adenohipofizei
5. oxitocina stimulează contracția musculaturii netede a uterului gravid și secreția lactată a glandei mamare
Răspuns corect: 12
Nu fac parte din spațiul mort:
1. alveolele pulmonare
2. bronhiolele respiratorii
3. ductele alveolare
4. săculeții alveolari
5. niciun răspuns corect
Răspuns corect: 1234
Selectați asocierile corecte:
1. articulația genunchiului – epifiza proximală a femurului și epifiza distală a tibiei
2. fața posterioară a articulației genunchiului – artera poplitee
3. articulația cotului – pârghie de ordinul II
4. suturile bolții craniene – articulații cu grad mare de mobilitate
5. între oasele pubiene – țesut cartilaginos
Răspuns corect: 25
Centrii de control din bulbul rahidian controlează:
1. frecvența cardiacă
2. senzația de foame
3. echilibrul
4. presiunea sanguină
5. niciun răspuns corect
Răspuns corect: 14
Prin ramurile sale, artera iliacă internă vascularizează:
1. clitorisul
2. penisul
3. canalul anal
4. diafragma pelviană
5. niciun răspuns corect
Răspuns corect: 1234
Canalul deferent:
1. se deschide în uretră
2. aparține căilor extratesticulare
3. se termină la baza prostatei
4. aparține căilor intratesticulare
5. este continuat de canalul epididimar
Răspuns corect: 23
Următoarele celule au capacitatea de a fagocita:
1. neutrofilele
2. celulele Kupffer
3. corpusculii Pacini
4. microgliile
5. celulele Merkel
Răspuns corect: 124
Dintre manifestările contracției musculare:
1. cuplarea excitație-contracție este o manifestare chimică a mușchiului
2. potențialul de acțiune se propagă cu o viteză de 30 metri pe secundă
3. miograful înregistrează manifestările electrice
4. secusa are o fază de relaxare de 0,05 secunde
5. electromiograma este înregistrarea activității mecanice a mușchiului
Răspuns corect: 124
Care dintre afirmațiile privitoare la discul întunecat sunt greșite?
1. este delimitat de două membrane Z succesive
2. este format din filamente de actină și miozină
3. apare în structura miofibrilei din fibra musculară striată
4. este străbătut la mijloc de banda H
5. este localizat în sarcolema fibrei musculare striate
Răspuns corect: 15
Care dintre afirmațiile privind bila sunt adevărate:
1. este produsul de secreție al hepatocitelor
2. conține lipaze cu rol în emulsionarea lipidelor
3. evacuarea bilei este stimulată de fibre nervoase simpatice
4. colecistokinina stimulează secreția de bilă
5. se depozitează în perioadele interdigestive în vezica biliară
Răspuns corect: 15
Celulele Kupffer:
1. produc anticorpi
2. sunt prezente în splină
3. pot fagocita hematii îmbătrânite
4. sunt celule prezentatoare de antigen
5. niciun răspuns corect
Răspuns corect: 34
Care dintre următoarele afirmații sunt corecte?
1. creșterea volemiei sub acțiunea aldosteronului determină creșterea presiunii arteriale
2. în cazul unei transfuzii, dacă primitorul are anticorpul α, donatorul nu trebuie să aibă aglutinogenul A
3. trombocitele sunt elemente figurate necelulare ce participă în ambii timpi ai hemostazei
4. valvele atrio-ventriculare sunt deschise iar valvele semilunare sunt închis în timpul fazei de ejecție
5. axoni ai neuronilor din nucleul solitar, precum și din nucleii glacilis și cuneat din bulbul rahidian, ajung în talamusul de partea opusă
Răspuns corect: 1235
În timpul meiozei, un spermatocit cu 46 de cromozomi va produce:
1. 2 spermatide cu 23 cromozomi
2. 4 celule reproducătoare mature
3. 4 spermatozoizi haploizi
4. 2 celule cu 2n cromozomi
5. niciun răspuns corect
Răspuns corect: 23
Vitamina PP are rol în:
1. circulația periferică
2. metabolismul energetic
3. funcționarea SNC
4. respirația tisulară
5. hematopoieză
Răspuns corect: 123
Referitor la faringe este adevărat că:
1. prin orofaringe trec atât aerul cât și alimentele
2. inflamația nazofaringelui se numește rinită
3. amigdala faringiană se află în orofaringe
4. trompa lui Eustachio se deschide în nazofaringe
5. niciun răspuns corect
Răspuns corect: 14
Care dintre următorii factori pot modifica ritmul funcțional al centrului de comandă cardiac pentru a determina bradicardie:
1. căldura
2. stimularea sistemului nervos parasimpatic
3. răcirea nodului sinusal
4. stimularea sistemului nervos simpatic
5. niciun răspuns corect
Răspuns corect: 23
Următoarele afirmații sunt adevărate:
1. nodul atrioventricular se continuă direct cu fibrele Purkinje
2. la nivelul atriului drept se drenează trei zone ale corpului
3. sinusul coronarian se află între venele și arterele pulmonare
4. artera interventriculară posterioară continuă artera coronară dreaptă
5. niciun răspuns corect
Răspuns corect: 24
Bariera hematoencefalică:
1. ajută la vindecarea țesutului nervos lezat
2. este formată din celule cu prelungiri citoplasmatice alungite
3. previne accesul substanțelor nedorite în țesutul cerebral
4. se mai numește bariera astrocitică
5. niciun răspuns corect
Răspuns corect: 23
Alegeți varianta/variantele corectă/corecte:
1. diminuarea secreției de ADH conduce la scăderea reabsorbției apei, ea rămânând să dilueze urina
2. ureea este formată doar dintr-o grupare amino, un atom de carbon și unul de oxigen
3. aldosteronul stimulează secreția potasiului din sânge în fluidul tubului contort distal
4. secreția de ADH din hipotalamus este stimulată în cazul unui exces de apă în organism
5. niciun răspuns corect
Răspuns corect: 13
Despre fibra musculară striată scheletică sunt adevărate următoarele informații:
1. în zona H a sarcomerului, conține doar filamente subțiri de miozină
2. prin mioglobină, depozitează temporar oxigenul, reducând necesitatea aportului continuu în timpul contracției
3. conține filamente filiforme, miofibrilele
4. conține în sarcoplasmă mitocondrii ce furnizează ATP pentru contracție
5. prezintă, în structura miofibrilelor, sarcomere cu distribuție repetitivă
Răspuns corect: 2345
Selectați asocierile corecte:
1. articulația cotului – pârghie de ordinul II
2. fața posterioară a articulației genunchiului – artera poplitee
3. între oasele pubiene – țesut cartilaginos
4. articulația genunchiului – epifiza proximală a femurului și epifiza distală a tibiei
5. suturile bolții craniene – articulații cu grad mare de mobilitate
Răspuns corect: 23
Selectați afirmațiile false privind mușchii membrului inferior:
1. mușchiul peronier lung se află în loja laterală a coapsei
2. mușchiul tibial posterior se află sub tricepsul sural
3. în loja anterioară a coapsei se află mușchiul adductor scurt
4. și pe fața dorsală a piciorului se află mușchi
5. cvaricepsul se află în loja antero-medială a coapsei
Răspuns corect: 135
Referitor la structura și funcția stomacului este adevărat că:
1. celulele parietale din glandele gastrice secretă factorul cu rol în absorbția vitaminei B12
2. acidul clorhidric este secretat de celulele principale ale glandelor gastrice
3. stomacul prezintă două straturi de fibre musculare netede
4. pepsinogenul se transformă în pepsină sub influența acidului clorhidric
5. niciun răspuns corect
Răspuns corect: 14
Care hormoni au efect direct asupra țesutului osos?
1. melatonina
2. vasopresina
3. parathormonul
4. calcitonina
5. niciun răspuns corect
Răspuns corect: 34
Selectați afirmațiile corecte:
1. măduva diafizelor oaselor lungi este galbenă la vârstnici
2. măduvă roșie se găsește la toate oasele copiilor
3. oasele late la adult conțin măduvă hematogenă
4. măduva diafizelor oaselor lungi este nefuncțională la vârstnici
5. măduva diafizelor oaselor lungi este cenușie la adult
Răspuns corect: 234
Selectați afirmațiile corecte referitoare la potențialul de acțiune:
1. cuprinde o pantă ascendentă - depolarizarea - produsă de pompa de Na+ și K+
2. canalele de natriu voltaj dependente se deschid la valoarea potențialului de repaus -80 mV
3. cuprinde o pantă descendentă - repolarizarea - cu durată mai mică în neuron comparativ cu fibra musculară netedă de la nivelul antrului gastric
4. panta ascendentă face parte din perioada refractară absolută
5. depolarizarea se realizează prin deschiderea canalelor de K+ voltaj dependente
Răspuns corect: 34
După 5 minute petrecute într-o saună uscată la temperatura de 80-90°C se produc următoarele modificări:
1. se intensifică transpirația
2. se înroșește pielea datorită vasoconstricției
3. glandele sudoripare localizate în epiderm secretă sebum
4. glandele eccrine produc o secreție transparentă ce conține și ioni de sodiu
5. niciun răspuns corect
Răspuns corect: 14
Selectați afirmațiile corecte privind inspirația:
1. scade presiunea intraalveolară
2. este un proces care aparține ventilației pulmonare, fiind reglat de centrii nervoși situați în bulbul rahidian și puntea lui Varolio
3. crește presiunea în venele mari din cavitatea toracică și abdominală
4. asigură intrarea aerului atmosferic din alveole în capilarele pulmonare
5. prin contracția diafragmului, sternul se îndepărtează de coloana vertebrală, crescând diametrul antero-posterior al cutiei toracice
Răspuns corect: 12
Dacă debitul cardiac este menținut constant atunci următoarele sunt adevărate:
1. o creștere a hematocritului va produce o creștere a presiunii arteriale
2. presiunea arterială este invers proporțională cu diametrul vasului
3. atât lungimea cât și diametrul vasului sunt direct proporționale cu presiunea arterială
4. presiunea arterială sistolică este invers proporțională cu volumul bătaie
5. niciun răspuns corect
Răspuns corect: 12
Fibrele nervoase care conduc impulsuri nervoase de la limbă spre creier aparțin nervilor cranieni:
1. un nerv cu originea aparentă la nivelul punții
2. nervul IX
3. nervul III
4. nervul XII
5. niciun răspuns corect
Răspuns corect: 12
Referitor la oxitocină este adevărat că:
1. acționează asupra fibrelor musculare striate din uter
2. este secretată la nivelul lobului posterior al hipofizei
3. este considerat un hormon non-steroidian de tip peptidic
4. actul suptului reglează parțial secreția acestui hormon
5. niciun răspuns corect
Răspuns corect: 34
Următoarele afirmații sunt corecte:
1. catecolaminele determină dilatarea bronhiilor
2. sternocleidomastroidianul este un mușchi neted care, prin contracție, coboară grilajul costal
3. centrii respiratori din bulb și punte reglează ventilația pulmonară
4. oxihemoglobina se transformă ȋn hemoglobină redusă ȋn capilarele pulmonare
5. oxigenarea sângelui are loc ȋn capilarele bronșice
Răspuns corect: 13
Nevrogliile:
1. nu se pot divide
2. conțin corpi Nissl
3. pot fi de mai multe tipuri: celule Schwann, astrocite, oligodendroglii, microglii
4. nu conțin neurofibrile
5. sunt de zece ori mai numeroase decât neuronii
Răspuns corect: 345
Următoarele celule conțin pigmenți:
1. celulele cu conuri
2. celulele cu bastonașe
3. hepatocitele
4. melanocitele
5. niciun răspuns corect
Răspuns corect: 1234
Țesutul conjunctiv reticulat este caracteristic:
1. splinei
2. pancreasului
3. tiroidei
4. tunicii medii a arterelor și venelor
5. ganglionilor limfatici
Răspuns corect: 15
Imunitatea organismului implică:
1. mecanisme precum fagocitoza realizată de macrofage
2. limfocite T, produse în organele limfoide centrale: ganglioni limfatici și splină
3. mecanisme celulare și umorale
4. mecanisme specifice umorale, prin imunoglobuline produse de limfocitele T
5. niciun răspuns corect
Răspuns corect: 13
Vena portă:
1. transportă sânge încărcat cu substanțe nutritive absorbite în intestin
2. transportă sânge bogat în oxigen
3. se formează din unirea venelor diafragmatice superioare, inferioare și a venei splenice
4. se varsă direct în vena cavă inferioară
5. transportă sânge dinspre intestine către ficat
Răspuns corect: 15
Privind un obiect roșu cu expunere mult timp la lumină puternică, aflat la 25 cm de ochi, au loc următoarele procese:
1. transformarea impulsurilor în senzație specifică la nivelul ariei corticale din lobul parietal
2. descompunerea pigmentului vizual din „conurile roșii”
3. contracția mușchilor circulari ai irisului urmată de mioză
4. vedere clară cu efort acomodativ maximal al ochiului emetrop
5. niciun răspuns corect
Răspuns corect: 234
Referitor la enzime:
1. pot degrada glucide la nivel duodenal, fiind numite lipaze
2. cea mai importantă enzimă gastrică se secretă sub formă inactivă
3. acestea sunt resintetizate pentru fiecare reacție catalizată
4. au ca structură de bază aminoacizii
5. niciun răspuns corect
Răspuns corect: 24
Selectați afirmațiile corecte referitoare la hormoni:
1. vasopresina, secretată de nucleii supraoptic și paraventricular din hipotalamus, determină vasoconstricție, crescând presiunea sanguină
2. hormonii sintetizați din colesterol traversează membrana celulară prin canale cu poartă
3. PTH stimulează activitatea osteoblastelor, asigurând remodelarea osoasă
4. insulina acționează ca mesager primar, diminuând activitatea unor enzime membranare
5. TSH reglează dezvoltarea tiroidei și stimulează captarea iodului de către aceasta
Răspuns corect: 15
Următoarele afirmații privind mecanica ventilației pulmonare sunt false:
1. mușchii care determină ridicarea grilajului costal sunt drepții abdominali
2. se realizează prin mișcările diafragmului, care cresc diametrul transversal al cutiei toracice
3. pentru a permite pătrunderea aerului în plămân, în inspir presiunea alveolară trebuie să fie mai mare decât cea atmosferică
4. în mod normal presiunea pleurală este negativă
5. se realizează prin mișcările costale care determină modificarea diametrului antero-posterior al cavității toracice
Răspuns corect: 123
O hematie din ovarul stâng circulă și la un moment dat ajunge la inimă în atriul stâng. Pentru prima dată când a plecat din ovar, ea nu trece prin:
1. vena ovariană stângă, care se varsă în vena renală
2. valva mitrală
3. valva tricuspidă, iar mai apoi prin valva pulmonară
4. artera ovariană stângă, ramură a aortei abdominale
5. niciun răspuns corect
Răspuns corect: 24
Referitor la nervii cranieni este adevărat că:
1. nervul VIII participă la realizarea echilibrului dinamic
2. celulele musculare ale limbii transmit impulsuri pe calea nervului hipoglos
3. nervul III participă la realizarea mișcărilor reflexe ca răspuns la stimuli vizuali
4. unii nervi cranieni cu originea aparentă în punte sunt exclusiv motori
5. niciun răspuns corect
Răspuns corect: 13
După fecundație se observă:
1. prezența morulei în istmul trompei uterine
2. embrionul fixat în endometru
3. formarea blastocistului în ampula trompei
4. penetrarea ovocitului de către spermatozoid în uter
5. niciun răspuns corect
Răspuns corect: 12
Reprezintă o asemănare/asemănări între IgG și IgA:
1. sunt molecule proteice produse și secretate de plasmocite, alcătuite în total din 4 lanțuri de aminoacizi
2. porțiunea variabilă a celor două lanțuri (ușor, greu) din structura imunoglobulinei reprezintă locul de atașare a antigenului
3. ambele sunt prezente în ser
4. pot traversa bariera feto-placentară, ajungând în circulația fetală
5. niciun răspuns corect
Răspuns corect: 23
Precizați afirmațiile corecte despre secreția tubulară:
1. completează funcția de eliminare a substanțelor bazice
2. se realizează la nivelul capilarelor arteriolei aferente
3. se realizează în medulara renală
4. intervine în menținerea potasemiei între 3,5-5,3 mmol/L
5. niciun răspuns corect
Răspuns corect: 34
Următoarele afirmații referitoare la sistemul imun sunt false:
1. limfocitul T helper induce selecția clonală prin eliberarea unor limfokine specializate
2. polizaharidele proprii sunt recunoscute drept „self” cu ajutorul unor molecule proteice numite CMH, ce se găsesc în interiorul celulei
3. limfocitele T helper activează limfocitul B prin prezentarea antigenului către structura receptorială IgD
4. răspunsul imun poate fi declanșat de către o macromoleculă citoplasmatică
5. niciun răspuns corect
Răspuns corect: 23
La un pacient se administrează un medicament care blochează reabsorbția sodiului la nivelul ramurii ascendente a ansei Henle. Referitor la efectul acestui medicament este adevărat că:
1. blochează mecanismul contracurent
2. scade cantitatea urinei formate
3. interstițiul medular devine hiperton
4. scade concentrarea urinei
5. niciun răspuns corect
Răspuns corect: 14
CO2 transportat de plasmă:
1. rezultă în urma proceselor desfășurate în ciclul Krebs
2. este dizolvat fizic în proporție de 10%
3. este rezultatul final al proceselor oxidative tisulare
4. ajuns la nivelul membranei alveolo-capilare difuzează de 20 de ori mai repede decât oxigenul
5. se găsește în proporție de 90% sub formă de bicarbonat format la nivelul eritrocitelor
Răspuns corect: 1345
Privind receptorii vestibulari:
1. celulele senzoriale cu cili sunt așezate peste celulele de susținere
2. sunt situați în labirintul membranos
3. cilii sunt înglobați în membrana otolitică
4. otolitele sunt celule de susținere
5. crestele ampulare sunt localizate în ampulele canalelor semicirculare membranoase
Răspuns corect: 1235
Ana suferă de foliculită. Foliculita este o afecțiune dermatologică ce constă în infecția bacteriană de la nivelul foliculilor piloși ai firelor de păr. Este adevărat că:
1. în această afecțiune pot fi lezate și fibrele striate ale mușchilor erectori ai firelor de păr
2. la baza zonei afectate situate în derm, se găsește o structură în care pătrunde țesut conjunctiv și nervi
3. foliculii piloși afectați se găsesc în derm
4. vasele de sânge aflate la nivelul papilei hrănesc celulele din stratul cornos
5. niciun răspuns corect
Răspuns corect: 23
Despre uree este adevărat:
1. ureea este un deșeu azotat și reprezintă o metodă de eliminare a amoniacului din sânge prin urină
2. acumularea acesteia în profunzimea corticalei renale contribuie la creșterea concentrației moleculelor organice de la acest nivel
3. ureea are în componența sa atomi de H, N, O și C
4. pentru sinteza acesteia avem nevoie de o moleculă de NH2 și un ion de CO2
5. niciun răspuns corect
Răspuns corect: 13
Țesutul conjunctiv cartilaginos apare la nivelul:
1. pancreasului
2. meniscurilor articulare
3. epiglotei
4. diafizei osoase
5. laringelui
Răspuns corect: 235
De la interior la exterior, ordinea următoarelor structuri ale stomacului este următoarea:
1. mucoasă - mușchi oblic - mușchi circular - mușchi longitudinal
2. mucoasă - mușchi oblic - mușchi longitudinal - mușchi circular
3. submucoasă - mușchi oblic - mușchi circular - mușchi longitudinal
4. submucoasă - mușchi circular - mușchi oblic - mușchi longitudinal
5. niciun răspuns corect
Răspuns corect: 13
Este caracteristic pentru hipocamp:
1. coordonează direct activitatea sistemului nervos și a celui endocrin
2. are rol în memorie
3. coordonează mișcările voluntare
4. face parte din sistemul limbic
5. niciun răspuns corect
Răspuns corect: 24
În hepatocit, glucoza:
1. este polimerizată sub acțiunea insulinei
2. pătrunde din capilarele sinusoide
3. este desfăcută, în prezența O2, în acetil coenzima A
4. poate fi transformată în aminoacid
5. niciun răspuns corect
Răspuns corect: 123
Lizozomii:
1. derivă din sacii aparatului Golgi
2. conțin enzime cu rol în sinteza proteinelor
3. conțin enzime cu rol în respirația celulară
4. conțin enzime cu rol în digestia celulară
5. niciun răspuns corect
Răspuns corect: 14
Următoarele reacții au ca produs de reacție apa:
1. formarea peptidelor
2. obținerea fructozei din zaharoză
3. reacția catalizată de lipază
4. sinteza unei molecule de grăsime
5. niciun răspuns corect
Răspuns corect: 14
Efectele stimulării nucleului dorsal din trunchiul cerebral sunt următoarele:
1. stimularea glandelor salivare și producerea de salivă apoasă abundentă
2. stimularea peristaltismului la nivelul ureterelor
3. scăderea conductibilității la nivelul legăturii funcționale atrio-ventriculare
4. stimularea contracției mușchiului detrusor vezical
5. niciun răspuns corect
Răspuns corect: 23
Referitor la fiziologia reproducerii la femeie este adevărat că:
1. după ovulație, celulele foliculare reziduale din ovar formează corpul galben sub controlul LH-ului
2. la pubertate rămân aproximativ 7500 foliculi primari
3. ovulul se formează prin finalizarea meiozei a II-a a oocitului secundar în absența spermatozoizilor
4. LH-ul stimulează foliculul în curs de dezvoltare să producă estrogeni și progesteron
5. niciun răspuns corect
Răspuns corect: 14
Distrugerea coarnelor anterioare ale măduvei toracale și lombare este urmată de:
1. reducerea efectelor tahicardice ale stimulării simpatice
2. dispariția efectelor stimulării parasimpatice asupra organelor de reproducere
3. afectarea mecanismului reflex de menținere a tonusului muscular al unor mușchi striați
4. afectarea motilității voluntare a unor mușchi scheletici
5. niciun răspuns corect
Răspuns corect: 34
Din conductele spermatice intratesticulare nu fac parte:
1. rețeaua testiculară
2. canalul ejaculator
3. canale eferente
4. tubii seminiferi drepți
5. niciun răspuns corect
Răspuns corect: 23
Care dintre următoarele organe au capsulă?
1. ganglionul limfatic
2. ovarul
3. glanda tiroidă
4. testiculul
5. niciun răspuns corect
Răspuns corect: 13
Următoarele structuri aparțin sistemului respirator:
1. bronhia principală dreaptă, care este mai largă și mai verticală decât cea stângă
2. plămânii, care conțin alveole înconjurate de o rețea bogată de capilare bronșice
3. traheea, care leagă faringele de arborele bronșic
4. cavitatea orală, care reprezintă o cale alternativă pentru ventilație, în caz de obstrucție a căilor nazale
5. laringele, care conține structuri cartilaginoase, cea mai mare fiind cartilajul tiroid
Răspuns corect: 15